recursal/SuperWikiNEXT-32B huggingface dataset:
Ο **Σέργιος ΣΤ΄**, (πέθανε πριν από το 1107, από την οικογένεια των Σεργίων, ήταν Δούκας της Νάπολης περίπου από το 1090 έως το 1100.

Ήταν γιος του Ιωάννη, και διαδέχεται τον θείο του κι αδελφό του πατέρα του, Σέργιο Ε΄ που τον έκανε συγκυβερνήτη το 1067. Η αδερφή του Ινμιλγκία παντρεύεται τον δούκα Λάντολφ της Γκαέτα. Λίγα είναι γνωστά για τη θηεία του λόγω έλλειψης πηγών.

Για να αντιμετωπίσει τη Νορμανδική κατάκτηση της νότιας Ιταλίας, ο Σέργιος ενισχύει τη Ναπολιτική συμμαχία με τη Βυζαντινή Αυτοκρατορία και αποκτά μεταξύ 1090 και 1093 τον Βυζαντινό τίτλο του πρωτοσεβαστού. Ο Νορμανδός πρίγκιπας της Κάπουα Τζουρνταίν σπάει την συμμαχία του με τον Πάπα Γρηγόριο Ζ΄ και μεταφέρει την υποτέλεια του πριγκιπάτου του στον γερμανικό αυτοκράτορα Ερρίκο Δ΄. Ο Πάπας γράφει στον Πρίγκιπα Γκιλσούφ Β΄ του Σαλέρνο ζητώντας του να πείσει τον Σέργιο να σταματήσει να δίνει την υποστήριξή του στον Τζουρνταίν και τον Ερρίκο Δ΄.

Γύρω στο 1078, ο Σέργιος παντρεύτηκε τη Λιμπιάσα κόρη του πρίγκιπα Ριχάρδου Α΄ της Κάπουα ·. Διάδοχός του ήταν ο γιος του Ιωάννης ΣΤ΄,

Παραπομπές
----------

1. 1 2  Venance Grumel *Traité d'études byzantines: La Chronologie* les Presses universitaires de France, Paris 1958 « Ducs de Naples » , p. 424
2. ↑  Patricia Skinner (1995), *Family Power in Southern Italy: The Duchy of Gaeta and Its Neighbours, 850–1139* (Cambridge: Cambridge University Press), p. 48
3. ↑   (Αγγλικά) Vera von Falkenhausen (2007), *The South Italian Sources,* *Proceedings of the British Academy*, **132**: , p. 95–121, et 107.
4. ↑  (Αγγλικά) H. E. J. Cowdrey (1998), *Pope Gregory VII, 1073–1085* (Oxford: Clarendon Press), p. 437.
5. ↑   (Αγγλικά) Paul Arthur (2002), *Naples, from Roman Town to City-state: An Archaeological Perspective* (London: British School at Rome), p. 167.
6. ↑  (Αγγλικά) Catherine Heygate (2013), *Marriage Strategies among the Normans of Southern Italy in the Eleventh Century*, *Norman Expansion: Connections, Continuities and Contrasts* (Ashgate), p. 165-86, at 182
Ο **Σέπα** ήταν αρχαίος Αιγύπτιος που έζησε κατά τη Τρίτη Δυναστεία.

Ο Σέπα ήταν ιερέας και ευγενής. Οι τίτλοι του ήταν "Υπεύθυνος των Βασιλικών Υποθέσεων", "Μέγιστος των Δέκα της Άνω Αιγύπτου", "Ιερέας του θεού Χέρτι" και "Βοσκός του Άσπρου Ταύρου".

Η σύζυγος του Σέπα ήταν η Νέσα, η οποία θάφτηκε μαζί του σε μασταμπά στη Σακάρα. Στο τάφο τους βρέθηκαν δύο αγάλματα δικά του και ένα της γυναίκας του, τα οποία σήμερα εκτίθενται στο Λούβρο. Τα αγάλματα αυτά περιλαμβάνονται στα αριστουργήματα της τέχνης του Παλαιού Βασιλείου.

Παραπομπές
----------

1. ↑  Statues of Sepa and Nesa Αρχειοθετήθηκε 2011-06-15 στο Wayback Machine.
Οι **Σιδηρόδρομοι Αττικής** ήταν εταιρεία σιδηροδρόμων, η οποία λειτουργούσε στην Αττική, συνδέοντας την Αθήνα με το Λαύριο και την Κηφισιά

Η σύσταση της εταιρείας προέκυψε το 1882 ως αντισταθμιστικό όφελος προς το Δημόσιο από την μητρική τους εταιρεία, την Ελληνική Εταιρεία Μεταλλείων Λαυρίου (Ε.Ε.Μ.Λ.), έναντι της εκμετάλλευσης κοιτασμάτων της Λαυρεωτικής. Στην χάραξή της συμπεριλήφθηκε και μια διακλάδωση, από το Ηράκλειο στην Κηφισιά, ενώ αργότερα επεκτάθηκε βόρεια, προς το Στροφύλι. Η κύρια γραμμή εγκαινιάστηκε στις 20 Ιουνίου 1885 και λίγα χρόνια αργότερα - το 1889 - η γραμμή επεκτάθηκε κατά 2 χλμ, προς το κέντρο της Αθήνας, τη σημερινή Πλατεία Λαυρίου. 

Το συνολικό μήκος του δικτύου ήταν 76 χλμ. μετρικής σιδηροτροχιάς (πλάτος 1 μ.), ενώ ως αμαξοστάσιο και σταθμός επισκευών χρησιμοποιήθηκε ο πρώην τερματικός σταθμός, ο Σταθμός Αττικής. 

Περί τα 1910, οι Σιδηρόδρομοι Αττικής περιήλθαν στην *Ηλεκτρική Εταιρεία Μεταφορών.*

Δείτε επίσης
------------

* Σιδηροδρομική Γραμμή Λαυρίου - Αγίων Αναργύρων
* Σιδηροδρομική Γραμμή Πλατείας Λαυρίου - Στροφυλίου
Ο **Σπήλιος Σπηλιωτόπουλος** (γενν. 31 Οκτωβρίου 1946) είναι πρώην στρατιωτικός και πολιτικός, που διετέλεσε βουλευτής Αχαΐας και υπουργός Εθνικής Άμυνας, εκλεγόμενος με το κόμμα της Νέας Δημοκρατίας.

Η ζωή του
---------

Γεννήθηκε στην Πάτρα. Σπούδασε στην Σχολή Ικάρων, από όπου αποφοίτησε ως ιπτάμενος αξιωματικός της Πολεμικής Αεροπορίας. Φοίτησε σε διάφορες στρατιωτικές σχολές, την νομική και την φιλοσοφική του Πανεπιστημίου Αθηνών. Από το 1980 ήταν υπασπιστής του Προέδρου της Δημοκρατίας Κωνσταντίνου Καραμανλή και το 1985 παραιτήθηκε από την αεροπορία για να πολιτευθεί με την Νέα Δημοκρατία.

Εξελέγη βουλευτής Αχαΐας στις εκλογές του 1989 (Νοεμβρίου), του 1990, του 1993, του 1996 του 2000 και του 2004. Διετέλεσε υφυπουργός Εθνικής Άμυνας από τον Δεκέμβριο του 1992 μέχρι τον Οκτώβριο του 1993 σε κυβέρνηση του Κωνσταντίνου Μητσοτάκη. Στην κυβέρνηση της 10 Μαρτίου 2004 του Κωνσταντίνου Καραμανλή διορίστηκε υπουργός Εθνικής Άμυνας. Στις 14 Φεβρουαρίου 2006 αντικαταστάθηκε από τον Βαγγέλη Μεϊμαράκη, κάτι που προκάλεσε έκπληξη και δυσαρέσκεια στον Σπηλιωτόπουλο. Στις 7 Αυγούστου 2007 ανακοίνωσε με δήλωσή του ότι δεν θα είναι υποψήφιος στις επερχόμενες βουλευτικές εκλογές. δηλώνοντας ότι αυτό δεν αποτελεί έκφραση δυσαρέσκειας .

Παραπομπές
----------

1. ↑  Βουλή των Ελλήνων. 031f62f1-9010-4806-a678-aa1d29e1fd5d. Ανακτήθηκε στις 23  Απριλίου 2022.
2. ↑  Γενική Γραμματεία της Κυβέρνησης, Διορισμοί και Παραιτήσεις Υπουργών  Αρχειοθετήθηκε 2007-09-27 στο Wayback Machine. (ανακτήθηκε 8 Αυγούστου 2007)
3. ↑  Γενική Γραμματεία της Κυβέρνησης, Διορισμοί και Παραιτήσεις Υπουργών  Αρχειοθετήθηκε 2007-09-27 στο Wayback Machine. (ανακτήθηκε 8 Αυγούστου 2007)
4. ↑  in.gr, 06 Αυγούστου 2007 [*νεκρός σύνδεσμος*] (ανακτήθηκε 8 Αυγούστου 2007)
5. ↑  Δήλωση του π. Υπουργού Εθνικής 'Αμυνας κ. Σπήλιου Π. Σπηλιωτόπουλου ότι δεν θα είναι υποψήφιος στις επερχόμενες βουλευτικές εκλογές  Αρχειοθετήθηκε 2007-09-29 στο Wayback Machine. (ανακτήθηκε 8 Αυγούστου 2007)
6. ↑  Η Ναυτεμπορική On Line, 7 Αυγούστου 2007 [*νεκρός σύνδεσμος*] (ανακτήθηκε 8 Αυγούστου 2007)

Πηγές άρθρου
------------

* Βουλή των Ελλήνων: Σπηλιωτόπουλος Π. Σπήλιος (ανακτήθηκε 8 Αυγούστου 2007)

Επιπλέον υλικό
--------------

* Προσωπικός ιστότοπος
Σημαία της Καλκούτας
Η **Σημαία της Καλκούτας** ήταν μια από τις πρώτες ανεπίσημες σημαίες της Ινδίας. Σχεδιάστηκε από τους Σατσίντρα Πρασάντ Μπόσε και Χεμτσάντρα Κανούνγκο και αποκαλύφθηκε στις 7 Αυγούστου 1906 στη πλατεία Πάρσι Μπαγκάν (πάρκο Γκρις) της Καλκούτας.

Η σημαία είχε τρεις οριζόντιες λωρίδες ίσου πλάτους με το πορτοκαλί στη κορυφή, το κίτρινο στο κέντρο και το πράσινο στο κάτω μέρος. Είχε οκτώ μισάνοιχτα άνθη λωτού στην κορυφή που αντιπροσώπευαν τις οκτώ επαρχίες της Ινδίας και μια εικόνα του ήλιου και του μισοφέγγαρου στην κάτω λωρίδα. Η φράση वन्दे मातरम् (Βάντε Ματαράμ, σημαίνει "αποτίω φόρο τιμής στη μητέρα") ήταν χαραγμένη στο κέντρο στα Σανσκριτικά.

Δείτε επίσης
------------

* Σημαία της Ινδίας
Η **Άλωση της Αππιάρειας το 586 ή το 587**, έγινε κατά τους πολέμους του Αβαρικού χαγάτου και της Βυζαντινής Αυτοκρατορίας. Η Αππάρεια ήταν φρούριο, οχυρωμένη πόλη, που βρισκόταν στις όχθες του Δούναβη κοντά στο σημερινό Ρούσε της Βουλγαρίας.

Τα γεγονότα της άλωσης είναι γνωστά από τον Θεοφύλακτο Σιμμοκάτη ο οποίος δίνει και μια μυθική διάσταση, την δίδαξη της πολιορκητικής τέχνης στους Άβαρους από τους Βυζαντινούς, κάτι που δεν ευσταθεί. Οι Άβαροι πολιορκούσαν την Αππιάρεια χωρίς αποτέλεσμα, όταν μία ημέρα συνέλαβαν έναν Bυζαντινό στρατιώτη, τον Βουσά. Οι Άβαροι απαίτησαν λύτρα από τους πολιορκημένους για να τον ελευθερώσουν αλλιώς θα τον σκότωναν, κανείς δεν δέχτηκε να τα πληρώσει. Ο Βουσάς τότε αποφάσισε να εκδικηθεί τους συμπατριώτες του, έφτιαξε πολιορκητική μηχανή που χάρη σε αυτή οι Άβαροι μπήκαν στη πόλη και την άλωσαν. Ήταν πρώτη φορά, κατά τον Σιμμοκάτη, που οι Άβαροι χρησιμοποίησαν πολιορκητική μηχανή και έκτοτε την χρησιμοποιούσαν σε όλες τους τις πολιορκίες. Ο Βουσάς σύμφωνα με την ίδια παράδοση ήταν αυτός που τους δίδαξε.

Παραπομπές
----------

1. ↑  Poulter, A. R. Talbert, T. Elliott, S. Gillies. «Places: 216707 (Appiaria)». Pleiades. Ανακτήθηκε στις 15 Δεκεμβρίου 2015. CS1 maint: Πολλαπλές ονομασίες: authors list (link)
2. 1 2 3 4 5  Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι. σελ. 201
Η **Άλωση της Δριζιπάρας το 591** από τους Άβαρους έγινε κατά τους πολέμους του Αβαρικού χαγάτου και της Βυζαντινής Αυτοκρατορίας. Η Δριζιπάρα ή Δρουζίπαρα ή Δριζίπερα ή Δριζούπαρα, Θρακική πόλη, βρισκόταν στην Εγνατία οδό ανάμεσα στην Αδριανούπολη και την Κωνσταντινούπολη, κοντά στην σημερινή Μπουγούκαρισταν της Τουρκίας. 

Δεν είναι πολλά γνωστά για την πολιορκία και άλωση της πόλης, είναι γνωστή μόνο η καταστροφή του ναού του Αγίου Αλεξάνδρου και η σύληση της κάρας του από τους Άβαρους. Ο Άγιος Αλέξανδρος ήταν ντόπιος χριστιανός που είχε μαρτυρήσει επί Μαξιμιανού, και η πόλη ήταν αρχιεπισκοπή και σήμερα τιμητικός τίτλος της καθολικής εκκλησίας. Μετά την άλωση η πόλη δεν ξαναπήρε τα πάνω της, συνέχισε όμως να κατοικείται.

Μετά την άλωση οι Άβαροι κόλλησαν πανώλη που τους ανάγκασε να σταθμεύσουν εκεί όπου τέλος διαπραγματεύτηκαν κι υπέγραψαν συνθήκη με τους βυζαντινούς.

Παραπομπές
----------

1. ↑  Stilpōn Paraskeua Kyriakidēs, Hoi Slavoi en Peloponnēsō: Kōnstantinos ho Porphyrogennētos, Patriarchēs Nikolaos, Chronikon tēs Monemvasias, Arethas, Hetairia Makedonikōn Spoudōn, 1947
2. 1 2  Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι. σελ. 71
3. ↑  Albrecht Berger, Körper und christliche Lebensweise
4. 1 2  Hakkert, 1989, Byzantinische Forschungen: 8
5. ↑  Drizipara (Titular See) [Catholic-Hierarchy]
Το Στενό της Μυκάλης
Το **Στενό της Μυκάλης** είναι στενό που χωρίζει το νησί της Σάμου με την Ανατολία (Τουρκία). Στο στενότερο σημείο της είναι μόλις 1,6 χλμ. πλάτος, το στενότερο μεταξύ κάθε νησιού του Αιγαίου και της Τουρκίας. Πήρε το όνομά του από το κοντινό Όρος Μυκάλη στην τουρκική ηπειρωτική χώρα. Το Εθνικό Πάρκο Δέλτα Ποταμού Μαιάνδρου-Χερσονήσου της Μυκάλης (Dilek Yarımadası-Büyük Menderes Deltası Millî Parkı), που βρίσκεται στην περιοχή Κουσάντασι της επαρχίας Αϊδινίου, βρίσκεται κατά μήκος του στενού.

Η νησίδα Νάρθηξ, γνωστή και ως Παναγία, (τουρκικά: Bayrak Adası) βρίσκεται εντός του στενού.

Νότια του Στενού της Μυκάλης, στις όχθες του κόλπου του Γέροντα στις νότιες πλαγιές της Μυκάλης, στην περιοχή του ποταμού Γαίσωνος και της πόλεως Σκολοπόεις στην τοποθεσία, το 479 π.Χ. συνέβη η περίφημη μάχη της Μυκάλης, στην οποία οι Έλληνες, υπό τις διαταγές του Λεωτυχίδα και του Ξάνθιππου, νίκησαν τους Πέρσες.

Παραπομπές
----------

1. ↑  *Ηρόδοτος*. Ιστορία. IX, 97

Συντεταγμένες: 37°49′11″N 27°15′51″E﻿ / ﻿37.81972°N 27.26417°E﻿ / 37.81972; 27.26417
Ο **Άλβαρο ντε Μεντάνια** (ισπανικά: *Álvaro de Mendaña de Neira*, 1 Οκτωβρίου 1542 - 18 Οκτωβρίου 1595) ήταν Ισπανός θαλασσοπόρος. Ήταν ανιψιός του Γκαρσία ντε Κάστρο (*Garcia de Castro*), αντιβασιλέα του Περού. Το 1567, αυτός και ο Πέδρο Σαρμιέντο Γκαμπόα (*Pedro Sarmiento de Gamboa*) έπλευσαν από το Περού σε μια αποστολή στο Νότιο Ειρηνικό σε αναζήτηση της θρυλικής Terra Australis (Τέρρα Αουστράλις), της ηπείρου που παλιότερα πιστευόταν ότι βρίσκεται στη θέση της Ανταρκτικής. Κατά τη διάρκεια του ταξιδιού τους ανακάλυψαν τις νήσους του Σολομώντος. Προκειμένου οι ανακαλύψεις να αποδοθούν στον ίδιο, ο Μεντάνια πέταξε τα γραπτά και τους χάρτες που έγιναν από τον Γκαμπόα στη θάλασσα και τον εγκατέλειψε στο Μεξικό. Αργότερα αποκαλύφθηκε η αλήθεια και η ανακάλυψη αποδόθηκε στον Γκαμπόα, που έγραψε τότε στον Φίλιππο Β', βασιλιά της Ισπανίας, και του ζήτησε να απαγορεύσει στον Άλβαρο ντε Μεντάνια να πραγματοποιήσει δεύτερη αποστολή στις νήσους του Σολομώντα. Ο βασιλιάς αγνόησε το αίτημά του, και ο Άλβαρο ντε Μεντάνια έκανε το δεύτερο ταξίδι του στην περιοχή, το 1595-96. Στο ταξίδι αυτό ανακάλυψε τα νησιά *Μαρκέσας*, που ονομάστηκαν έτσι από τη σύζυγο του τότε αντιβασιλέα του Περού *Garcia de Mendoza*. Ο Άλβαρο ντε Μεντάνια πέθανε κατά τη διάρκεια του ταξιδιού, αλλά πριν από το θάνατό του άφησε όλη την περιουσία του στη γυναίκα του Ισαμπέλ Μπαρρέτο (*Isabel Barreto*), η οποία τον συνόδευε στο ταξίδι. Ο στόλος επέστρεψε στην Μανίλα τον Φεβρουάριο του 1596.

Παραπομπές
----------

1. ↑  «Diccionario biográfico español» (Ισπανικά) Real Academia de la Historia. 2011. 12595/alvaro-de-mendana-y-neira. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Álvaro de Mendaña y Neira στο Wikimedia Commons
* *The First Discovery of Australia and New Guinea* του George Collingridge, Κεφάλαιο IX
* Discoverer’s Website project

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 93107383
* LCCN: nr90025896
* ISNI: 0000 0000 8006 6552
* GND: 122509943
* SUDOC: 069323887
* BNF: cb11156063v (data)

 |

 |
Το σχέδιο που αναπαρίσταται στο πίσω μέρος της ζακέτας της Tsunade.
Η **Τσουνάντε** (**Tsunade**),(綱手) είναι ηρωίδα του παραδοσιακού γιαπωνέζικου παραμυθιού "Jiraiya Gōketsu Monogatari" *(Η ιστορία του γενναιόδωρου Τζιράγια)*. 

Ωστόσο έγινε παγκοσμίως δημοφιλής ως ηρωίδα της σειράς μάνγκα και άνιμε,Naruto.  
Στο σύμπαν του Ναρούτο χαρακτηρίζεται ως η σπουδαιότερη ιατρός στο κόσμo, που μπορεί να αναγνωρίσει τις παθήσεις με μια ματιά και να τις θεραπεύει,όταν οι άλλοι γιατροί θεωρούν αδύνατο να τις θεραπεύσουν.

Παραπομπές
----------

1. ↑  «Hokage». *Narutopedia* (στα Αγγλικά). Ανακτήθηκε στις 1 Μαρτίου 2019.

Εξωτερικοί σύνδεσμοι
--------------------

* The Gallant Jiraiya
Το **Στενό της Χίου**, ή **Πορθμός της Χίου**, είναι ένας σχετικά στενός πορθμός στο ανατολικό Αιγαίο, που χωρίζει τη Χίο από την ενδοχώρα της Ανατολίας και από την Περιοχή Αιγαίου της Τουρκίας.

Γεωγραφία
---------

 Ηλιοβασίλεμα πάνω από τα βουνά της Χίου, όπως φαίνεται από το Τσεσμέ. 
Το Στενό της Χίου έχει πλάτος περίπου 3 ναυτικών μιλίων και χωρίζει τη Χίο από τους ισθμούς κατά μήκος των δυτικών ακτών της Χερσονήσου της Ερυθραίας στην Τουρκία. Η χερσόνησος φιλοξενεί πολλές μεγάλες συνοικίες και πόλεις στην Επαρχία της Σμύρνης, συμπεριλαμβανομένου του Τσεσμέ, της δυτικότερης πόλης κατά μήκος της χερσονήσου και ως εκ τούτου της πλησιέστερης προς τη Χίο. Το Τσεσμέ είναι μία από τις βόρειες πόλεις της τουρκικής Ριβιέρας και σχεδόν ολόκληρη η ακτογραμμή του βρίσκεται στα ύδατα του στενού. Σε πολλές περιπτώσεις, όπως στη φωτογραφία στα δεξιά, τα βουνά της Χίου και το Στενό της Χίου μπορούν να θεαθούν εύκολα από την Τουρκία και αντιστρόφως, κατά μήκος της ανατολικής ακτής της Χίου από οικισμούς όπως ο Καρφάς. Οι φιλόξενες υδάτινες συνθήκες του Στενού της Χίου το καθιστούν ένα πολύ κοινό τουριστικό προορισμό, τόσο στις ελληνικές όσο και στις τουρκικές ακτές.

Δείτε επίσης
------------

* Αιγαίο Πέλαγος
* Τσεσμέ
* Χίος
* Κόλπος της Σμύρνης
* Χερσόνησος της Ερυθραίας
* Καρφάς

Παραπομπές
----------

1. ↑  «Chios Strait, Greece - Geographical Names, map, geographic coordinates».
2. ↑  «Library of Congress Subject Headings - Library of Congress - Google Books».
3. ↑  «Chios island - Chios maps for sailing holidays and yacht charters».
4. ↑  «Σχετικά με τη Χίο». Αρχειοθετήθηκε από το πρωτότυπο στις 15 Νοεμβρίου 2019. Ανακτήθηκε στις 15 Νοεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315144535
* LCCN: sh89005730

 |

 |
**Σάμος ΙV (Αρματαγωγό) / 33, L-174, L-175**

Ομοίου τύπου πλοία ‘Λήμνος ΙΙ’, ‘Λέσβος ΙΙΙ’ και ‘Χίος V’

Κατασκευάστηκε στα ναυπηγεία ‘USA – Dravo Corp. West Yard, Nevilla Island, Pitteburgh, Pa’. Στην ενεργεία από τις 19 Ιουλίου 1943.

Εκτόπισμα : 1625/4080 ΤΝ – Διαστάσεις: 328Χ50Χ14 πόδια. – Ταχύτητα : 11 κόμβοι. – Πρόωση : Ντίζελ. – Οπλισμός : 1 πυροβόλο 3’’ / 50 και 6 πυροβόλα 20 χιλιοστών.

Παρελήφθη στις 9 Αυγούστου 1934 στη Νέα Ορλεάνη των Η.Π.Α. Συμμετείχε στις αποβατικές επιχειρήσεις του ‘ΑΝΤΖΙΟ’ της Νότιας Γαλλίας. Μετά την απελευθέρωση της χώρας χρησιμοποιήθηκε εκτός από τις ασκήσεις και για κρατικές και στρατιωτικές μεταφορές. Παροπλίστηκε στις 25 Οκτωβρίου 1977.
Ο **Άλαν Τόμιντι**, γεννημένος στις 17 Ιανουαρίου 1974 στη Νέα Υόρκη, είναι Ιρλανδοαμερικανός πρώην επαγγελματίας καλαθοσφαιριστής. Έχει ύψος 2,06 μέτρα και αγωνιζόταν στην θέση του σέντερ.

Καριέρα
-------

Ο Τόμιντι φοίτησε στο κολέγιο του Μάριστ στο Πουκίπσι της Νέας Υόρκης, όπου με τους Red Foxes έπαιξε σε 113 αγώνες για το NCAA από το 1992 ως το 1996, με μέσους όρους 13,3 πόντων και 7,4 ριμπάουντ.

Πρώτος επαγγελματικός σύλλογος στον οποίο αγωνίστηκε ήταν ο Άρης Θεσσαλονίκης, με τον οποίο έπαιξε στο κύπελλο Κόρατς, πριν μεταγραφεί στα μέσα της σεζόν 1996-97 στην ιταλική Σιένα, με την οποία αγωνίστηκε σε δώδεκα παιχνίδια πρωταθλήματος με μέσο όρο 4,3 πόντων και 2,2 ριμπάουντ.

Συνέχισε το 1997-98 στην βελγική Οστάνδη, με την οποία έφθασε ως την φάση των 16 του κυπέλλου Σαπόρτα, όπου αποκλείστηκε από την Στεφανέλ Μιλάνου.

Το καλοκαίρι του 1998, υπέγραψε στην Μπάσκετ Ρίμινι από την Ιταλία, με την οποία αγωνίστηκε σε 54 αγώνες του ιταλικού πρωταθλήματος στις δύο σεζόν που παρέμεινε στην ομάδα, όπως και στο κύπελλο Κόρατς.

Την διετία από το 2000 ως το 2002, φόρεσε την φανέλα της Μπένετον Τρεβίζο, κατακτώντας το ιταλικό σούπερ καπ, όταν κέρδισε την Σκαβολίνι Πέζαρο με 88-71. Ακολούθησε η θητεία του στην Ρέτζιο Καλάμπρια το 2002-03, πριν ολοκληρώσει την επαγγελματική του καριέρα στην Ροζέτο Σαρκς για την Α2 Ιταλίας, σε ηλικία 29 ετών.

Παράλληλα με την καριέρα του σε επίπεδο συλλόγων, αγωνίστηκε με την εθνική ομάδα της Ιρλανδίας από το 1995 ως το 1997.

Παραπομπές
----------

1. ↑  Alan Tomidy College Stats | College Basketball at Sports-Reference.com
2. ↑  «Tomidy Alan - LEGABASKET SERIE A LEGABASKET SERIE A». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Μαρτίου 2017.
3. ↑  Home | EuroCup (1998) | FIBA Europe
4. ↑  Team - Basket Rimini Crabs
5. ↑  basket al via, supercoppa la prima tappa Pubblicato nell'edizione del 8 settembre 2001

Πηγές
-----

* Alan Tomidy Europe Stats | Basketball-Reference.com
* Alan Tomidy Basketball Player Profile
* TOMIDY, ALAN - Welcome to EUROLEAGUE BASKETBALL
Η **Ελίζαμπεθ Σέιντι Σινκ** (**Elizabeth Sadie Sink**, 16 Απριλίου 2002) είναι Αμερικανίδα ηθοποιός. Άρχισε να παίζει σε ηλικία επτά ετών σε τοπικές θεατρικές παραγωγές και υποδύθηκε τον ομώνυμο ρόλο στην *Annie* (2012–14) και τη νεαρή Βασίλισσα Ελισάβετ στο *The Audience* (2015) στο Μπρόντγουεϊ. Έκανε το τηλεοπτικό της ντεμπούτο σε επεισόδιο της *σειράς The Americans* το 2013 και το κινηματογραφικό της ντεμπούτο στην αθλητική ταινία *Chuck* (2016).

Η Σινκ έγινε διάσημη υποδυόμενη την Μαξ Μέιφιλντ στη σειρά επιστημονικής φαντασίας του Netflix *Stranger Things* (2017–σήμερα). Το 2021, εμφανίστηκε στην τριλογία ταινιών τρόμου *Fear Street* και έπαιξε τον πρωταγωνιστικό ρόλο στη μικρού μήκους ταινία της Τέιλορ Σουίφτ *All Too Well.* Η Σινκ έκτοτε πρωταγωνίστησε στο ψυχολογικό δράμα του Ντάρεν Αρονόφσκι *Η Φάλαινα* (2022), για το οποίο έλαβε υποψήφια για το Βραβείο Ταινίας Επιλογής Κριτικών για την Καλύτερη Νεαρή Ερμηνεύτρια.

Παραπομπές
----------

Εξωτερικοί σύνδεσμοι
--------------------

* Σέιντι Σινκ στην IMDb
Με τον όρο **Σατράπης** αποδόθηκε στην ελληνική γλώσσα η αρχαία περσική λέξη *"χσαντράπ"* (*khshatra-pa*). Ο Σατράπης ήταν ο διοικητής της Σατραπείας, ενός μεγάλου διοικητικού χώρου εντός του Βασιλείου των αρχαίων Περσών. Ορίζετο από τον Βασιλέα και συνήθως ήταν μέλος της βασιλικής οικογένειας ή μέλος της περσικής αριστοκρατίας, πάντα της απολύτου εμπιστοσύνης του. Ο χρόνος άσκησης της εξουσίας των διοικητών αυτών ήταν αόριστος. Διοικητικά, θα μπορούσε να θεωρηθεί αντίστοιχος με το σημερινό όρο "Περιφερειάρχης". Ο Ισοκράτης στον *"Πανηγυρικό"* του ονομάζει τον Σατράπη με την ελληνική λέξη *"επίσταθμος"*.

Στα καθήκοντα του Σατράπη προς τον Μεγάλο Βασιλέα, ήταν η στρατολόγηση οπλιτών, στρατιωτικές εκπαιδεύσεις, ετοιμότητα στρατιωτικών μονάδων της περιφέρειάς του, η συγκέντρωση και αποστολή φόρων κλπ. Επίσης ο Σατράπης ασκούσε εντός της Σατραπείας του και δικαστική εξουσία επί αστικών και ποινικών υποθέσεων. Συνήθως οι Σατράπες επιλέγονταν από τα ανώτερα κοινωνικά στρώματα της περιοχής τους. Την εποχή του Μεγάλου Αλεξάνδρου ο θεσμός του σατράπη χρησιμοποίηθηκε στην οργάνωση της ανατολικής αυτοκρατορίας του ενώ την ρωμαϊκή περίοδο χαρακτήριζε τον Αρμένιο κυβερνήτη του αντίστοιχου κλίματος εντός της ρωμαϊκής αυτοκρατορίας.

Έκφραση
-------

Σήμερα με τον όρο "σατράπη" χαρακτηρίζεται κυρίως άτομο που διαχειρίζεται κάποια εξουσία κατά τρόπο όμως έκδηλα αυθαίρετο και καταπιεστικό, π.χ. "αυτός ο εργολάβος είναι σκέτος σατράπης". Με πιο ευρεία έννοια "σατράπης" σημαίνει άτομο αυταρχικό, σκληρό και βίαιο.

Παραπομπές
----------

1. ↑  Liddell, Henry G.· Scott, Robert (1 Απριλίου 2015). *Λεξικόν της ελληνικής γλώσσης - 7ος τόμος*. Pelekanos Books. ISBN 9786180400304.
2. 1 2  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 258, τομ. 30.
3. ↑  *"Ποιήσας δὲ ταῦτα ἐν Πέρσῃσι ἀρχὰς κατεστήσατο εἴκοσι, τὰς αὐτοὶ καλέουσι σατραπηίας· καταστήσας δὲ τὰς ἀρχὰς καὶ ἄρχοντας ἐπιστήσας ἐτάξατο φόρους οἱ προσιέναι κατὰ ἔθνεά τε καὶ πρὸς τοῖσι ἔθνεσι τοὺς πλησιοχώρους προστάσσων, καὶ ὑπερβαίνων τοὺς προσεχέας τὰ ἑκαστέρω ἄλλοισι ἄλλα ἔθνεα νέμων. 2 ἀρχὰς δὲ καὶ φόρων πρόσοδον τὴν ἐπέτειον κατὰ τάδε διεῖλε. τοῖσι μὲν αὐτῶν ἀργύριον ἀπαγινέουσι εἴρητο Βαβυλώνιον σταθμὸν τάλαντον ἀπαγινέειν, τοῖσι δὲ χρυσίον ἀπαγινέουσι Εὐβοϊκόν...."* - Ηρόδοτος, *Θάλεια*, 89
4. ↑  «Γλωσσάρι: Σατράπης». *Εγκυκλοπαίδεια Μείζονος Ελληνισμού - Εύξεινος Πόντος*. Ίδρυμα Μείζονος Ελληνισμού. Ανακτήθηκε στις 27 Μαΐου 2017.
5. ↑  «Παράλληλη αναζήτηση». *www.greek-language.gr*. Ανακτήθηκε στις 27 Μαΐου 2017.

Εξωτερικοί σύνδεσμοι
--------------------

* Σατράπηδες, σατραπείες και λαοί!..[*νεκρός σύνδεσμος*]

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σατράπης**  |
Ο όρος **vintage** αναφέρεται σε αντικείμενα, συνήθειες και τάσεις μιας άλλης εποχής που έχει σημαντική και αναγνωρίσιμη αξία. Αυτό το στυλ μπορεί να εφαρμοστεί στην εσωτερική διακόσμηση, την ένδυση και άλλους τομείς. 

Υπάρχει διχογνωμία για το τι καθορίζει εάν ένα αντικείμενο είναι vintage. Μερικοί βασίζονται στον ορισμό του οτιδήποτε παλιού και έχει αξία. Ο πιο ευρέως αποδεκτός ορισμός που χρησιμοποιείται είναι οτιδήποτε παλαιότερο σαράντα έτη και νεότερο των εκατό.

Οι όροι vintage, ρετρό και αντίκα χρησιμοποιούνται συχνά εναλλακτικά και έχουν κάποια επικάλυψη, ωστόσο οι λέξεις έχουν διαφορετικές σημασίες. Το ρετρό αναφέρεται σε ένα εμβληματικό στυλ μιας προηγούμενης εποχής. Το Vintage αναφέρεται γενικά σε ένα είδος υλικών υψηλής ποιότητας ή/και χειροτεχνίας, που είναι χαρακτηριστικό μιας συγκεκριμένης χρονικής περιόδου και είναι ηλικίας 40 και 100 ετών. Τέλος, η αντίκα αναφέρεται σε ένα αντικείμενο της προηγούμενης εποχής ή τουλάχιστον 100 ετών.

Παραπομπές
----------

1. 1 2  «Definition of Vintage». *www.merriam-webster.com*. Ανακτήθηκε στις 4 Δεκεμβρίου 2019.
2. ↑   .  Missing or empty `|title=` (βοήθεια)
3. ↑  «Definition of Retro». *www.merriam-webster.com*. Ανακτήθηκε στις 4 Δεκεμβρίου 2019.
4. ↑  «Definition of Antique». *www.merriam-webster.com*. Ανακτήθηκε στις 4 Δεκεμβρίου 2019.
Το **«Άλβα Κέιπ»** (*Alva Cape*) ήταν δεξαμενόπλοιο υπό βρετανική σημαία.

Πλοίο κακότυχο, το *Άλβα Κέιπ*, 11.252 τόννων, στοίχισε τη ζωή σε συνολικά 37 ναυτικούς μέσα σε δύο εβδομάδες του Ιουνίου του 1966. Στις 16 Ιουνίου συγκρούστηκε μέσα στο λιμάνι της Νέας Υόρκης με το αμερικανικό δεξαμενόπλοιο *Τέξακο Μασατσούσετς*. Τα δύο πλοία τυλίχθηκαν αμέσως στις φλόγες και από τα 100 άτομα που τα επάνδρωναν, τα 33 βρήκαν φρικτό θάνατο στα φλεγόμενα καταστρώματα. Το *Άλβα Κέιπ* σώθηκε αλλά λίγες ημέρες αργότερα, στις 28 Ιουνίου, νέα πυρκαγιά ξέσπασε ενώ ξεφόρτωνε νάφθα στη Νέα Υόρκη. Τέσσερα άτομα έχασαν τη ζωή τους ενώ το φλεγόμενο κουφάρι του ήταν πλέον επικίνδυνο για τα υπόλοιπα πλοία που χρησιμοποιούσαν το πολυσύχναστο λιμάνι. Έτσι, στις 3 Ιουλίου, το *Άλβα Κέιπ* σύρθηκε στα ανοικτά. Εκεί ανέλαβαν να το αποτελειώσουν οι κανονιοφόροι της αμερικανικής ακτοφυλακής. Με τα πυροβόλα τους έβαλλαν κατά του καταδικασμένου πλοίου, που βυθίστηκε τελικά έχοντας δεχθεί 57 πλήγματα, για να αφήσει στην επιφάνεια μόνο μία κηλίδα και το φλεγόμενο υπόλειμμα του φορτίου του.

Παραπομπές
----------

1. ↑  *Το κακότυχο πλοίο*, Ιστορικό Λεύκωμα 1966, σελ. 128-129, Καθημερινή (1997)
Το **Έξοδος προς Δυσμάς** ειναι κοινωνικό μυθιστόρημα του Mohsin Hamid, Πακιστανού συγγραφεα γεννημένου στη Λαχώρη το 1971, ο οποίος έζησε τα μισά του χρόνια εκεί και τα υπόλοιπα στο Λονδίνο, στη Νέα Υόρκη και στην Καλιφόρνια. Μεταφράστηκε στα ελληνικά το 2019 από τον Αύγουστο Κορτώ και κυκλοφόρησε απο τις εκδόσεις Ψυχωγιός. Το βιβλίο πρωτοκυκλοφόρησε το 2017 και είναι το τέταρτο μυθιστόρημα του συγγραφέα, ενω ακόμη ονομάστηκε από την *New York Times* ως ένα από τα 10 καλύτερα βιβλία του 2017. Συγκεκριμένα αναφέρεται στα προβλήματα της μετανάστευσης και των προσφύγων.

Βραβεία
-------

* Διεθνές (2018) ΒΡΑΒΕΙΟ ΛΟΓΟΤΕΧΝΙΑΣ ΤΩΝ LOS ANGELES TIMES
* Διεθνές (2017) ΥΠΟΨΗΦΙΟ ΓΙΑ ΤΟ MAN BOOKER

Ταινία
------

Τον Αύγουστο του 2017, ανακοινώθηκε ότι οι αδελφοί Ρούσσο (Russo brothers) είχαν αγοράσει τα δικαιώματα για να διασκευάσουν το μυθιστόρημα και θα υπηρετήσουν ως παραγωγοί, ενώ ο Morten Tyldum προσλήφθηκε ως σκηνοθέτης. Τον Μάρτιο του 2020, η Μισέλ και ο Μπαράκ Ομπάμα συμμετείχαν ως παραγωγοί, με τον Ριζ Άχμεντ να υποδύεται τον Σαΐντ και ο Γιαν Ντεμάνγκ να σκηνοθετεί.

Παραπομπές
----------

1. ↑   "The 10 Best Books of 2017". New York Times. 30 November 2017
2. ↑
3. ↑   D'Alessandro, Anthony. "Russo Brothers' AGBO Partners With Obamas' Higher Ground & Netflix On 'Exit West', Riz Ahmed Attached". Retrieved 6 March 2020.
Κατανομή των φυλές της Βαλτικής, γύρω στο 1200 μ.Χ. (τα όρια είναι κατά προσέγγιση)
Η **Σελονιανή γλώσσα** ήταν Βαλτική γλώσσα που ομιλούταν από την Ανατολική Βαλτική φυλή των Σελόνων, η οποία ζούσε μέχρι τον 15ο αιώνα στη Σελονία, μια περιοχή στη νοτιοανατολική Λετονία και βορειοανατολική Λιθουανία.

Ιστορία
-------

Κατά τον 13ο–15ο αιώνα, οι Σελονιανοί ξέχασαν τη γλώσσα τους, αφού αφομοιώθηκαν από τους Λιθουανούς.

Ίχνη της Σελονιανής γλώσσας μπορούν να βρεθούν ακόμα στα εδάφη που κατοικούσαν οι Σελόνοι, κυρίως στην προφορά και φωνητική της Σελονιανής διαλέκτου της λετονικής γλώσσας. Υπάρχουν κάποια ίχνη της γλώσσας στη βορειοανατολική υποδιάλεκτο της Αουκσταϊτιανής διαλέκτου της λιθουανικής γλώσσας, ως επί το πλείστον στο λεξικό.

Ταξινόμηση
----------

Θεωρείται ότι η Σελονιανή γλώσσα διατήρησε τα πρωτοβαλτικά φωνήματα \*an, \*en, \*in, \*un όπως και η λιθουανική γλώσσα, αλλά όπως και στη λετονική γλώσσα τα πρωτοβαλτικά φωνήματα [\*kʲ], [\*ɡʲ] μετετράπησαν σε c, dz, και τα πρωτοβαλτικά \*š, \*ž μετετράπησαν σε s, z.

Παραπομπές
----------

1. 1 2  Babaev, Cyril. «Selonian (Selian) language». *tied.verbix.com*. Ανακτήθηκε στις 28 Ιουνίου 2017.
***The Sims 3: Showtime*** ονομάζεται το έκτο πακέτο επέκτασης για το *The Sims 3* που κυκλοφόρησε στις 6 Μαρτίου του 2012 στο OS X και τα Microsoft Windows. Η έκδοση περιορισμένου συλλέκτη περιλαμβάνει αποκλειστικά μέσα στο παιχνίδι περιεχόμενο, όπως ένα στάδιο και δύο κοστούμια, μαζί με μια αφίσα με την Αμερικανίδα τραγουδίστρια της ποπ Κέιτι Πέρι.

Τρόπος παιχνιδιού
-----------------

### SimPort

Το SimPort επιτρέπει στους παίκτες να στέλνουν καλλιτέχνες σε περιοδεία για την εκτέλεση ειδικών παραστάσεων στις πόλεις των φίλων τους (μόνο αν έχετε internet και φίλους). Μπορούν επίσης να προσκαλέσουν τους φίλους σας να στείλουν τους Sims τους για να εκτελέσουν για σας και να προσαρμόσετε το στάδιο σε χώρους με ειδικές θεματικές φόντα, σκηνικά, φώτα και ειδικά εφέ. Οι παίκτες μπορεί να ρίξουν αντικείμενα σε καλλιτέχνες - που κυμαίνονται από τα λουλούδια μέχρι σε μαρούλια. Επιλέγοντας να μην χρησιμοποιούν το SimPort δεν θα αλλάξει το gameplay με τυχόν αλληλεπιδράσεις που δεν απαιτούν το SimPort. Ένας παίκτης μπορεί να ξεκλειδώσει φόντα, σκηνικά και κοστούμια για τους Sim τους, εάν επιλέξουν να χρησιμοποιήσουν το SimPort. Οι Sims που επισκέπτονται την πόλη του παίκτη μέσω του SimPort θα προκαθορίσουν τα χαρακτηριστικά, τα ρούχα και τα αντικείμενα που έχουν σε τοπικό επίπεδο στο παιχνίδι τους. Οι παίκτες μπορούν να στείλουν μηνύματα σε άλλους παίκτες, ενώ οι Sims τους εκτελούν σε άλλες πόλεις. Σημείωση, υπάρχουν 3 εκδόσεις. Η κανονική, η περιορισμένη και η έκδοση Katy Perry δεν έχουν μεγάλη διαφορά, εκτός από τα στάδια, ειδικούς χώρους, και τα είδη ένδυσης.

Παραπομπές
----------

1. ↑  «The Sims 3 Showtime». *web.archive.org*. 12 Φεβρουαρίου 2012. Αρχειοθετήθηκε από το πρωτότυπο στις 12 Φεβρουαρίου 2012. Ανακτήθηκε στις 20 Μαρτίου 2019. CS1 maint: Unfit url (link)
2. ↑  «The Sims 3 Showtime Katy Perry». *web.archive.org*. 30 Ιανουαρίου 2012. Αρχειοθετήθηκε από το πρωτότυπο στις 30 Ιανουαρίου 2012. Ανακτήθηκε στις 20 Μαρτίου 2019. CS1 maint: Unfit url (link)
3. ↑  «The Sims 3 Showtime review - I clicked a Sim and I liked it». *Critical Hit* (στα Αγγλικά). 16 Μαρτίου 2012. Ανακτήθηκε στις 28 Φεβρουαρίου 2022.
4. ↑  «Origin». *web.archive.org*. 20 Φεβρουαρίου 2012. Αρχειοθετήθηκε από το πρωτότυπο στις 20 Φεβρουαρίου 2012. Ανακτήθηκε στις 20 Μαρτίου 2019. CS1 maint: Unfit url (link)
5. ↑  «The Sims 3: Showtime – review». *the Guardian* (στα Αγγλικά). 12 Μαρτίου 2012. Ανακτήθηκε στις 28 Φεβρουαρίου 2022.
6. ↑  «The Sims 3 Showtime Expansion Pack Review: Music, Magic And Acrobatics». *CINEMABLEND*. 6 Μαρτίου 2012. Ανακτήθηκε στις 20 Μαρτίου 2019.
7. ↑  «The Sims 3: Showtime». *The Sims Wiki* (στα Αγγλικά). Ανακτήθηκε στις 28 Φεβρουαρίου 2022.

Εξωτερικοί σύνδεσμοι
--------------------

* Επίσημη ιστοσελίδα
* Στατιστικά

|  |  |  |  |  |
| --- | --- | --- | --- | --- |
| 

| π • σ • ε
The Sims 3 |
| --- |
|  |
| Πακέτα Επέκτασης | 
World Adventures  · Ambitions  · Late Night  · Generations  · Pets  · Showtime  · Supernatural  · Seasons  · University Life  · Island Paradise |

 |
Οι **Stomachmouths** στo εξώφυλλο του e.p. "I'm Going Away "
Οι **Stomachmouths** ήταν ένα garage rock συγκρότημα από τη Στοκχόλμη της Σουηδίας ενεργό τη δεκαετία του '80. Δημιουργήθηκαν το 1984 και αποτέλεσαν ένα από τα πρώτα αυθεντικά συγκροτήματα της αναβίωσης του garage rock. Μαζί με τους Crimson Shadows και Cornflake Zoo υπήρξαν οι πρωτοπόροι όχι μόνο στον ήχο,αλλά και στην εμφάνιση που είχαν οι αντίστοιχες garage rock μπάντες των '60ς.
Με την πρώτη κυκλοφορία του 7" single : This Is..... The Stomach Mouths (1985) τράβηξαν την προσοχή των ανεξάρτητων ροκ κύκλων Ευρώπης και Αμερικής.Το συγκρότημα περιόδευσε σ'όλη την Ευρώπη και σημείωσε ιδιαίτερη απήχηση σε κοινό και κριτικούς στην Ιταλία.

Ξεκίνησαν ως κουαρτέτο στην πορεία το 1986 προστέθηκε ως μέλος η Anna Nystrom. Το 1987 οι Kjellen και Stavborg αποχώρησαν για να σχηματίσουν τους Livingstones. Ο Jens Lindberg πρώην μέλος των Crimson Shadows έρχεται ως αντικαταστάτης στο μπάσο στις τελευταίες ηχογραφήσεις και στην ευρωπαική περιοδεία.Το ιδρυτικό μέλος της μπάντας Stefan Kéry θα φτιάξει το 1989 την πετυχημένη ανεξάρτητη δισκογραφική εταιρεία Xotic Mind/Subliminal Sounds.

 
Το συγκρότημα διαλύθηκε το 1987.

Μέλη
----

* Stefan Kery, vocals/guitar
* Martin Skeppholm, drums
* Lars Kjellen, guitar
* Par Stavborg, bass
* Anna Nystrom, organ
* Jens Lindberg, bass (1987).

Δισκογραφία
-----------

### LPs

* *Something Weird* (1986, Got to Hurry Records 101)
* *In Orbit* (1987, Got to Hurry Records 102)

### Singles

* *This Is.....* 7" single (1985, Sunlight Records, 196025-01)
* *I'm Going Away* 7" EP, (1986, Got to Hurry Records 201)

Πηγές
-----

1. ↑  Memories of the Stockholm Garage Scene by Patrick Lundborg
2. ↑  The Stomachmouths
Συντεταγμένες: 41°12′2″N 48°59′0″E﻿ / ﻿41.20056°N 48.98333°E﻿ / 41.20056; 48.98333

Το **Σαμπράν**(επίσης γνωστή ως **Σάμπραν**, **Ντεβέτσι**, **Ντεβετσί**, **Ντιβίτσι**, **Νταβάτσι**, **Ντέβετσι**, **Ντιβάτσι**, και **Ντιβιτσιμπαζάρ**) είναι μια πόλη και η πρωτεύουσα της επαρχίας Σαμπράν του βορειοανατολικού Αζερμπαϊτζάν.

Ιστορία
-------

Γνωστό ως Νταβάτσι μέχρι το 2010, απέκτησε καθεστώς πόλης το 1961. Το όνομα Σαμπράν θυμίζει μια ιστορική, μεσαιωνική πόλη με το ίδιο όνομα που ήταν ένα λιμάνι περίπου 15 χιλιόμετρα βόρεια από την πόλη.

Δημογραφικά στοιχεία
--------------------

Ο επίσημα καταγεγραμμένος πληθυσμός του Σαμπράν το 2010 ήταν 23.248 κάτοικοι. Οι Αζέροι και οι Τατ είναι οι μεγαλύτερες εθνικές ομάδες.

Γεωγραφία
---------

Απέχει περίπου 126 χιλιόμετρα από το Μπακού, την πρωτεύουσα της χώρας. Βρίσκεται κοντά στην ακτή της Κασπίας Θάλασσας.

Παραπομπές
----------

1. ↑  *Σοβιετική απογραφή του 1989*.
2. ↑  «Депутаты проголосовали за изменение названия Девечинского района». 1news.az. Ανακτήθηκε στις 2 Φεβρουαρίου 2011.

Εξωτερικοί σύνδεσμοι
--------------------

* Σαμπράν - GEOnet Names Server

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Ο **Αγύριος** ήταν αρχαίος Αθηναίος δημαγωγός, που έζησε στις αρχές του 4ου αιώνα π.Χ. όταν καταλύθηκε η Τυραννία των Τριάκοντα.

Ο Αγύριος έγινε πολύ δημοφιλής στον αθηναϊκό λαό, επειδή έπεισε την πολιτεία να επαναφέρει σε ισχύ τα θεωρικά, δηλαδή την επιδότηση που διευκόλυνε τους φτωχούς να παρακολουθούν τις θεατρικές παραστάσεις με πολύ φθηνό εισιτήριο. Επίσης εισηγήθηκε την αποζημίωση σε όσους λάβαιναν μέρος στις συνελεύσεις στην Εκκλησία του Δήμου (1 οβολό, περί τα 400 π.Χ. αργότερα 2 και τέλος 3 οβολούς, περί το 359 π.Χ.). Ο Αγύριος μείωσε όμως την αμοιβή των ηθοποιών της κωμωδίας, και για τον λόγο αυτόν ήταν οι μόνοι που τον εχθρεύονταν.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 1 (1972), σελ. 765
Το **άλας δισθενούς σιδήρου/φυλλικό οξύ** είναι διατροφικό συμπλήρωμα που χρησιμοποιείται για την πρόληψη της ανεπάρκειας σιδήρου και φυλλικού οξέος κατά τη διάρκεια της εγκυμοσύνης. Μπορεί επίσης να χρησιμοποιηθεί για τη θεραπεία της σιδηροπενικής αναιμίας. Πρόκειται για συνδυαστικό φάρμακο άλατος δισθενούς σιδήρου και φολικού οξέος. Λαμβάνεται από το στόμα.

Οι παρενέργειες μπορεί να περιλαμβάνουν σκούρα κόπρανα, δυσκοιλιότητα και κοιλιακό πόνο. Συνιστάται προσοχή σε άτομα με αιμοχρωμάτωση. Η υπερβολική χρήση στα παιδιά μπορεί να προκαλέσει σοβαρά προβλήματα.

Το άλας δισθενούς σιδήρου/φυλλικό οξύ εγκρίθηκε για ιατρική χρήση στις Ηνωμένες Πολιτείες το 1946. Βρίσκεται στον Κατάλογο Βασικών Φαρμάκων του Παγκόσμιου Οργανισμού Υγείας, με τα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Το κόστος χονδρικής στον αναπτυσσόμενο κόσμο είναι περίπου 0.07 με 1.02 δολάρια το μήνα. Προς το παρόν δεν είναι εμπορικά διαθέσιμο ως συνδυαστικό φάρμακο στις Ηνωμένες Πολιτείες. Στο Ηνωμένο Βασίλειο κοστίζει για το NHS  2,64 με 4,25 λίρες ανά μήνα.

Παραπομπές
----------

1. ↑  *WHO Model Formulary 2008* (PDF). World Health Organization. 2009. σελίδες 249–250. ISBN 9789241547659. Αρχειοθετήθηκε (PDF) από το πρωτότυπο στις 13 Δεκεμβρίου 2016. Ανακτήθηκε στις 8 Δεκεμβρίου 2016.
2. ↑  «Fefol Spansule Capsules - Summary of Product Characteristics (SPC) - (eMC)». *www.medicines.org.uk*. 2 Απριλίου 2013. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 18 Δεκεμβρίου 2016.
3. ↑  «WHO Model List of Essential Medicines (19th List)» (PDF). *World Health Organization*. Απριλίου 2015. Αρχειοθετήθηκε (PDF) από το πρωτότυπο στις 13 Δεκεμβρίου 2016. Ανακτήθηκε στις 8 Δεκεμβρίου 2016.
4. ↑  «Ferrous Salt + Folic Acid». *International Drug Price Indicator Guide*. Αρχειοθετήθηκε από το πρωτότυπο στις 14 Απριλίου 2020. Ανακτήθηκε στις 8 Δεκεμβρίου 2016.
5. ↑  «Ferrous sulfate and folic acid medical facts from Drugs.com». *www.drugs.com*. Αρχειοθετήθηκε από το πρωτότυπο στις 21 Δεκεμβρίου 2016. Ανακτήθηκε στις 18 Δεκεμβρίου 2016.
6. ↑  *British national formulary : BNF 69* (69 έκδοση). British Medical Association. 2015. σελ. 661. ISBN 9780857111562.
Γενικά **Ύπαρχος** (υπό + άρχων) σημαίνει ο αμέσως μετά τον άρχοντα, υπαρχηγός ή αναπληρωτής του άρχοντα.

Σύγχρονη χρήση
--------------

Κυρίως όμως αποτελεί ναυτικό διοικητικό τίτλο σε θέση αμέσως μετά το Κυβερνήτη αξιωματικού παντός πολεμικού πλοίου και ανεξαρτήτως βαθμού, του οποίου αυτός φέρει, αντικαθιστώντας αυτοδίκαια και αυτεπάγγελτα τον Κυβερνήτη του. Σε αυτόν κατ' ουσία συγκεντρώνονται τα βάρη της εσωτερικής υπηρεσίας του πλοίου καθώς και της καλής συντήρησης αυτού, εκτός του μηχανοστασίου.

Στο Εμπορικό Ναυτικό χρησιμοποιείται ο τίτλος του Ύπαρχου κυρίως στα επιβατηγά, ενώ στα φορτηγά χρησιμοποιείται επί το πλείστον ο όρος Υποπλοίαρχος ή ο αγγλικός όρος Chief Officer (Τσιφ Όφισερ) έναντι του Πλοιάρχου που ονομάζεται Κάπταιν ή Μάστερ (Captain or Master) και εκτελεί βάρδια τις τετραωρίες 16.00-20.00 και 04.00-08.00, με επιπρόσθετα καθήκοντα την ασφαλή φορτοεκφόρτωση του πλοίου και τον καθαρισμό των κυτών (αμπαριών) του. 

Τόσο στο Πολεμικό Ναυτικό όσο και στο Εμπορικό Ναυτικό ο Ύπαρχος ανήκει στους Μάχιμους Αξιωματικούς ή στο Προσωπικό καταστρώματος αντίστοιχα.

Αρχαιότητα
----------

Στην ελληνική αρχαιότητα ο όρος ύπαρχος δήλωνε τον σύγχρονο υποστράτηγο, ή τον έπαρχο και άλλοτε τον υποταγμένο με κάποια εξουσία ("τους Καρχηδονίων υπάρχους" Πολύβιος). Η δε φράση "ύπαρχος πόλεως" ήταν ο αντίστοιχος σήμερα φρούραρχος, καλούμενος επίσης και "πολίαρχος". Κατά δε τον Ησύχιο ύπαρχος λεγόταν ο οικονόμος, ο στρατηγός πολέμου. Στη Βυζαντινή Αυτοκρατορία ύπαρχος λεγόταν ο υπεύθυνος της επιμελητείας του στρατού σε περίοδο εκστρατείας, συνώνυμος όρος ήταν ο "μέγας στρατοπεδάρχης".

Πηγές
-----

* "Εγκυκλοπαίδεια Πάπυρος Larousse Britannica" τομ.59ος, σελ.390.
Ο **Άλαν Χακλ** (Alan Edden Huckle) είναι Βρετανός διοικητής εξαρτημένων εδαφών.

Καριέρα
-------

Γεννήθηκε στις 15 Ιουνίου του 1948. Υπηρέτησε αρχικά ως αρμοστής (commissioner) στο Βρετανικό Έδαφος Ινδικού Ωκεανού, από το 2001 ως το 2004, οπότε και αποχώρησε για να αναλάβει Κυβερνήτης στην Ανγκουίλα, όπου διορίστηκε από τη Βασίλισσα το 2003. Στο τελευταίο αξίωμα υπηρέτησε από τις 28 Μαΐου του 2004 ως τον Ιούλιο του 2006.

Τον Ιούλιο του 2005 ανακοινώθηκε ότι ο Χακλ θα αποχωρούσε από το αξίωμά του στην Ανγκουίλλα για να γίνει Κυβερνήτης στα Νησιά Φώκλαντ και αρμοστής στη Νότια Γεωργία και τις Νήσους Νότιες Σαντουιτς. Στις 10 Ιουλίου του 2006 τον διαδέχθηκε ο Άντριου Τζορτζ στο αξίωμα του Κυβερνήτη της Ανγκουίλλας. Συνακόλουθα, ανέλαβε Κυβερνήτης στα Φώκλαντ και στη Νότια Γεωργία και Νότιες Σάντουιτς στις 25 Αυγούστου του 2006. Τον διαδέχθηκε ως Διοικητής ο Νάιτζελ Χέιγουντ τον Οκτώβριο του 2010.

Παραπομπές
----------

1. ↑  Ανακτήθηκε στις 14  Ιουνίου 2019.
2. 1 2 3  *Κατάλογος Βρετανών Διπλωματών (1820-2005)*. Υπουργείο Εξωτερικών του Ηνωμένου Βασίλειου.
3. ↑  «CIA World Fact Book». Αρχειοθετήθηκε από το πρωτότυπο στις 2 Ιουλίου 2014. Ανακτήθηκε στις 12 Ιανουαρίου 2009.

Εξωτερικοί σύνδεσμοι
--------------------

* World Statesmen - B.I.O.T.
Ο **Ριανός ο Κρης** ήταν Έλληνας ποιητής και γραμματικός, κάτοικος της Κρήτης και φίλος του Ερατοσθένη (275 π.Χ. - 195 π.Χ.).

Βιογραφία
---------

Η *Σούδα* λέει ότι αρχικά ήταν σκλάβος και παρατηρητής στην παλαίστρα αλλά αργότερα στη ζωή του απέκτησε καλή μόρφωση και αφιερώθηκε στη μελέτη της γραμματικής, μάλλον στην Αλεξάνδρεια. Ετοίμασε μια αναθεώρηση της *Ιλιάδας* και της *Οδύσσειας*, που χαρακτηρίστηκε από σωστή κρίση και ποιητικό αισθητήριο, ενώ τα σχόλια περιλάμβαναν συχνά δυναμικές παρατηρήσεις του. Έγραψε επίσης επιγράμματα, έντεκα από τα οποία σώζονται στην Παλατινή Ανθολογία και στον Αθήναιο και δείχνουν κομψότητα και ζωντάνια. Ιδιαίτερα γνωστός όμως έγινε σαν συγγραφέας επών (μυθολογικών και εθνογραφικών), το πιο διάσημο από τα οποία ήταν τα έξι βιβλία των *Μεσσηνιακών* που ασχολούνταν με το Δεύτερο Μεσσηνιακό Πόλεμο και την κεντρική φιγούρα του Αριστομένη, τα οποία χρησιμοποιήθηκαν από τον Παυσανία στο τέταρτο βιβλίο του σαν έγκυρη πηγή. Άλλα παρόμοια ποιήματα ήταν τα *Αχαϊκά*, τα *Ηλιακά* και τα *Θεσσαλικά*. Τα *Ηράκλεια* ήταν ένα μεγάλο μυθολογικό έπος, μάλλον μίμηση του ομώνυμου ποιήματος του Πανυάσι, που είχε τον ίδιο αριθμό βιβλίων (δεκατέσσερα).

Αναφορές
--------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Ριανός** |

* Chisholm, Hugh, ed (1911). "Rhīanus". Encyclopædia Britannica (Eleventh ed.). Cambridge University Press.
* Βασίλης Λαζανάς, ‘’Αρχαία ελληνικά επιγράμματα εμπνευσμένα από την Κόρινθο και την περιοχή της’’, Αθήνα, 1971, σ. 157.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5727144
* **ΕΒΕ**: 266582
* LCCN: n2007085377
* ISNI: 0000 0000 9314 9031
* GND: 118788574
* SUDOC: 117465577
* BIBSYS: 95004531
* ICCU: BVEV028743

 |

 |
Συντεταγμένες: 37°48′12″N 21°43′22″E﻿ / ﻿37.80333°N 21.72278°E﻿ / 37.80333; 21.72278
Ο μικρός βυζαντινός ναός στο νεκροταφείο του χωριού Αντρώνι Ηλείας, ο Ναός των Αγ. Αναργύρων, ο οποίος έχει χαρακτηριστεί ως βυζαντινή αρχαιότητα, είναι αγιογραφημένος με σπάνιες όσο και μοναδικές βυζαντινές τοιχογραφίες. Ανάμεσα σε αυτές, στο μέσον και δεξιά του ναού, ο Άγιος Χριστόφορος ο Ρέπροβος, απεικονίζεται με κεφάλι σκύλου (πιθανόν κυνηγού), κρατώντας στο δεξί του χέρι έναν σταυρό. Ωστόσο, πολλές έχουν υποστεί από την υγρασία και την εγκατάλειψη ανεπανόρθωτες βλάβες.

Κυνοκέφαλοι
-----------

Σύμφωνα με τον πανεπιστημιακό φιλόλογο-ιστορικό Θεοχάρη Δετοράκη «μια πολύ χαρακτηριστική περίπτωση της επίδρασης των παγανιστικών επιβιώσεων και των λαϊκών θρύλων στη διαμόρφωση της αγιολογικής παράδοσης βρίσκουμε στα σχετικά με τον άγιο Χριστόφορο κείμενα».

Ο Άγιος Χριστόφορος περιγράφεται και εικονίζεται ως κυνοκέφαλος, προφανώς λόγω της σύνδεσής του με το έθνος των Σκυλοκεφάλων. Η φαντασία πολλών λέει ότι ανάμεσα στους στρατιώτες του Μεγάλου Αλέξανδρου υπήρχαν και κυνοκέφαλοι. Για τους κυνοκέφαλους, ανθρώπους δηλαδή με κεφάλι σκύλου, κάνουν λόγο και οι Ηρόδοτος και Ησίοδος. Παρόμοιος θρύλος υπήρχε και στην Ασία. Συναντάται σε κινεζικά κείμενα του 6ου αιώνα γι’αυτό και οι φήμες περί σκυλοκέφαλων ή κυνοκέφαλων οφείλονται, πιθανόν, στις περιορισμένες γνώσεις αναφορικά με τις περιοχές αυτές. Ο Στράβωνας, στα γεωγραφικά του, κάνοντας σχόλιο για τις τερατολογίες των παλαιοτέρων του, αναφέρει τους μεγαλοκέφαλους του Ησίοδου, τους στεγανόποδες του Αλκμάν, τους μονόφθαλμους και κυνοκέφαλους του Αισχύλου. Αργότερα και ο Κλαύδιος Πτολεμαίος κάνει λόγο για κυνοκέφαλους και μονόποδες.

Κυνο-Βιάρχης (Άγιος)
--------------------

Διαπιστώνεται ότι κοντά στον σκυλοκέφαλο άγιο υπάρχει δεύτερος άγιος, με δυσανάγνωστο όνομα αλλά με ευανάγνωστο τον τίτλο του «ΚΥΝΟ-ΒΙΑΡΧΗ». Η παράδοση στο Αντρώνι λέει ότι ήταν κάποιο κοινόβιο (κυνό-βιο) ή σκυλοτροφείο που έθρεφαν σκύλους κυνηγούς ή τσοπανόσκυλα, αγαπημένα ζώα των κατοίκων.

Παραπομπές
----------

1. 1 2 3 4  Σκυλοκέφαλος και Κυνοβιάρχης Άγιος στο Αντρώνι, antroni.gr. 03/11/2013. Ανακτήθηκε: 08/09/2016.
2. 1 2  Ο Ρέπροβος σε καλά χέρια. Αναφορά στο ομώνυμο άρθρο της εφημερίδας «Θέση» της Ηλείας την Τρίτη 29 Μαΐου 2007. antroni.gr. 10/06/2014. Ανακτήθηκε: 08/09/2016.
3. ↑  Δετοράκης 1992, σελ. 82.

Πηγές
-----

* Θεοχάρης Ε. Δετοράκης, *Εισαγωγή στη σπουδή των αγιολογικών κειμένων* (Πανεπιστημιακές παραδόσεις), Ρέθυμνο 1992, σελ. 82-84.

Σημείωση
--------

*Η αρχική έκδοση/μορφή του λήμματος προήλθε από την ιστοσελίδα www.antroni.gr του Κώστα Παπαντωνόπουλου*.
Ο **Αδάμ Μπαλλάς** (ρωσικά: **Адам Иванович Балла** (1764—1812), ήταν Ρώσος στρατηγός της εποχής των Ναπολεόντειων Πολέμων.

Βιογραφία
---------

Έλληνας στην καταγωγή, γεννήθηκε το 1764 στην Πελοπόννησο. Ήταν περίπου δέκα χρονών το 1774, όταν μεταξύ άλλων Ελλήνων που διώκονταν από τους Οθωμανούς, μεταφέρθηκε στη Ρωσία. Στάλθηκε στο νεοσύστατο γυμνάσιο αλλοδαπών ομοθρήσκων επί της Σχολής πυροβολικού και μηχανικού, περισσότερο γνωστό με το όνομα *Ελληνικό Σώμα*. Μετά την αποφοίτησή του από αυτό το 1782 με τον βαθμό του ανθυπολοχαγού, μπήκε στο *31ο σύνταγμα πεζικού της Αλεξούπολης* και αμέσως βρέθηκε να πολεμά τούς Τάταρους στασιαστές στην Κριμαία.

Τον Ιούλιο του 1786 μεταφέρθηκε στο *σύνταγμα Λιβόνια*, και στα χρόνια 1787-1791 με τον βαθμό του λοχαγού συμμετείχε στον Ρωσο-τουρκικό πόλεμο 1787-1792. Διακρίνεται στο Οτσάκοβ και Ισμαήλ και λαμβάνει τον βαθμό του ταγματάρχη (11 Δεκ, 1790) και το πιστοποιητικό της αξίας από τον Σουβόροβ. Στην εκστρατεία 1792 και 1793. κατά της εξέγερσης της Πολωνίας ήταν επικεφαλής του 4ου Τάγματος των φυλάκων της Λιβονίας. Τον Οκτώβριο του 1797 διορισμένος διοικητής στο 24ο Σύνταγμα Πεζικού του Σιμπίρσκ,το 1798 με τον βαθμό του Συνταγματάρχη και το 1800 με τον βαθμό Υποστράτηγος.

Το 1806 και πάλι στον πόλεμο με την Τουρκία, όπου παρέμεινε μέχρι το 1810, όπου έλαβε μέρος στην κατάληψη του φρουρίου Μπεντέροι. Ιδιαίτερα διακρίθηκε κατά την πολιορκία του Ισμαήλ το 1809, όταν απώθησε επίθεση 5000 Τούρκων, οδηγώντας προσωπικά τους φύλακες του σε αντεπίθεση στην οποία και πληγώθηκε. Σαν επιβραβευση έλαβε το παράσημο Τάγμα της Αγίας Άννας Β Τάξεως. Για τη συμμετοχή στη κατάληψη του Μπαζαρτζίκ το έλαβε το παράσημο Τάγμα της Αγίας Άννας Α Τάξεως.Τον ίδιο χρόνο διορίστηκε διοικητής της ταξιαρχίας του 7ου Συντάγματος στο 6ο Σώμα Πεζικού υπό τον Στρατηγό Ντόχτουροβ.

Σε αυτό το Σώμα στον πόλεμο του 1812 έπεσε η τιμή μιας πρώτης πολεμικής αποστολής – η *Μάχη του Σμολένσκ* (Άμυνα του Σμολένσκ). Τη δεύτερη ημέρα της Μάχης 5 του Αυγούστου ο Μπάλλας, επικεφαλής αλυσίδας τουφεκιοφόρων, σκοτώθηκε.

Ανάμεσα στα παράσημα του Το Τάγμα του Αγίου Βλαδίμηρου, Τάγματος του Αγίου Γεωργίου Δ Τάξεως και χρυσό ξίφος με διαμάντια με την επιγραφή "για την ανδρεία".
Κατά τη συγκέντρωση κατ 'εντολή του αυτοκράτορα Αλέξανδρου Α πορτρέτων για την Πολεμική Πινακοθήκη δεν βρέθηκε πορτρέτο του Μπαλλά, οπότε στη θέση του υπάρχει ένα επίχρυσο πλαίσιο με το όνομα αυτού του ήρωα.

Πηγές
-----

* Военная энциклопедия Сытина|часть=4
* Словарь русских генералов, участников боевых действий против армии Наполеона||ссылка=
Σημαία του Ναουρού. Αναλογίες: 1:2
Έπειτα από την ανεξαρτησία της χώρας, η **σημαία του Ναουρού** υψώθηκε για πρώτη φορά. Επιδεικνύει τη γεωγραφική θέση του νησιωτικού κράτους. Μια στενή κίτρινη λωρίδα με πλάτος του 1/24 του μήκους της σημαίας αντιπροσωπεύει τον ισημερινό. Το δωδεκάκτινο άσπρο αστέρι δηλώνει τη θέση του νησιού στα γαλάζια νερά του Ειρηνικού Ωκεανού, νότια του Ισημερινού. Ο διαχωρισμός του μπλε υφάσματος σε δύο ίσα μέρη υπενθυμίζει το μακροσκελές περιπετειώδες έπος, σύμφωνα με το οποίο οι πρώτοι κάτοικοι επρόκειτο να παρουσιαστούν στη γη από δύο λίθους. Οι δώδεκα ακτίνες στο αστέρι αντιπροσωπεύουν τις δώδεκα αρχικές φυλές του νησιού.Το λευκό συμβολίζει τα φωσφάτα, που αποτελούν πηγή ορυκτού πλούτου για το νησί. Η σημαία δημιουργήθηκε από έναν κάτοικο που προσέλαβε ο δημιουργός της αυστραλιανής σημαίας, Evans. Υιοθετήθηκε στις 31 Ιανουαρίου 1968. Η χώρα έχει Σύνταγμα από τις 29 Ιανουαρίου 1968.Μία εναλλακτική σημαία του Ναουρού χρησιμοποιείται αποκλειστικά από τους προσκόπους.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία του Ναουρού** |

* Εναλλακτική σημαία των προσκόπων στο νησί[*νεκρός σύνδεσμος*]
* Σημαίες του Κόσμου

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Ωκεανίας |
| --- |
|  |
| Ανεξάρτητα κράτη | 
* Αυστραλία
* Βανουάτου
* Ινδονησία
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
 |
|  |
| Κράτη συνδεδεμένα με τη Νέα Ζηλανδία | 
* Νήσοι Κουκ
* Νιούε
 |
|  |
| Εξαρτημένα εδάφη | 
* Αμερικανικές Σαμόα
* Νήσος των Χριστουγένων
* Νησιά Κόκος
* Νήσος του Πάσχα
* Γαλλική Πολυνησία
* Γκουάμ
* Νέα Καληδονία
* Νήσος Νόρφολκ
* Βόρειες Μαριάνες Νήσοι
* Νήσοι Πίτκαιρν
* Τοκελάου
* Ουώλλις και Φουτούνα
 |

 |